ועדת הכספים, כנסת 25, פרוטוקול מספר 275, 2023-12-25 00:00

משה גפני: בוקר טוב, אני מתכבד לפתוח את ישיבת ועדת הכספים

ורד דנסבכר: אני אחות של רב סרן יהודה נתן כהן, השם יקום דמו, מ"פ בסיירת גבעתי שנהרג לפני כמעט חודשיים, בי"ט חשון

ורד דנסבכר:  באנו מטעם פורום הגבורה - פורום של משפחות שכולות שרוצה לתת כוח ולחזק את הרוח הגבית של צה"ל

ורד דנסבכר:  כל בוקר, כמו כל עם ישראל, אני מתעוררת והדבר הראשון שאני עושה זה פותחת את הפלאפון ומסתכלת מי האותר לפרסום החדש

ורד דנסבכר:  אני מסתכלת ומנסה ככה להקדיש חצי דקה-דקה, רגע של התכווננות, כדי לראות מי הבן אדם, להבין מי הם האנשים שחרב עליהם עולמם, לתת את הכבוד

ורד דנסבכר:  מצד אחד, יש איזו תנועה בנפש שאומרת, חלאס, די, עד כמה אנחנו יכולים לשאת את הכאב הזה, ומצד שני, יש בי איזו תנועה שמנסה להזכיר לעצמי ולשאול את עצמי מה אנחנו עושים פה ומה המטרה

ורד דנסבכר:  אח שלי כשנכנס לתפקיד בתור מ"פ אמר נאום, ובנאום הכניסה שלו לתפקיד הוא בחר להזכיר שלושה ערכים שמבחינתו הם שלושה ערכים שמובילים את הרוח של צה"ל והרוח של סיירת גבעתי, ואני מצטטת: "רוח זו כוללת בעיני שלושה ערכים מובילים: הראשון, דבקות במשימה – לא חוזרים בלי שמבצעים; השני, שאיפה להצטיינות בכל דבר – עם מלחמה מורכבת בזירה צפונית, עד בוחן לכושר קרבי; והשלישי, רעות ואחוות לוחמים

ורד דנסבכר:  אני חושבת שאלה ערכים מאוד משמעותיים

ורד דנסבכר:  כולנו צריכים לשים לנגד עינינו את זה שאנחנו לא יכולים לאפשר לעצמנו לסיים את המלחמה הזאת מבלי שביצענו אותה עד הסוף, מבלי שמוטטנו את השלטון של הרוע הזה

ורד דנסבכר:  אח שלי ראה את הרוע בעיניים, אח שלי לחם בנחל עוז, ב-7 לאוקטובר הוא הוקפץ

ורד דנסבכר:  הוא היה חלק מהלוחמים של סיירת גבעתי שטיהרו את הקיבוץ

ורד דנסבכר:  הוא זכה אחר כך גם להילחם שבוע שלם בעזה, לבצע שם פעולות שעוד ילמדו אותן ואת המוות שלו ושל עוד שני חיילים, אביעד ניצן ונדב לוינשטיין

ורד דנסבכר:   במותם הם הצילו חיילים רבים, מתוך הבנה שעכשיו המשימה שלהם היא לנצח

ורד דנסבכר:  המשימה של כולנו היא לתת כוח לצה"ל לנצח ולהשלים את המשימה

איציק טיפוסי: הבן שלי, ישי, שירת בגדוד 13 בגולני ונפל בנחל עוז

איציק טיפוסי:  אנחנו משפחה שנעקרה מהבית בגוש קטיף לפני 22 שנה, ושם הבן שלנו נפל

איציק טיפוסי:  אני רוצה לציין את הנושא של רוח הלחימה

איציק טיפוסי:  ישי וחבריו היו בנמ"ר ובשעה 06:30 יצאו להילחם על הגדר

איציק טיפוסי:  הם היו הכוח הראשון שיצא לגדר

איציק טיפוסי:  הם יצאו ונלחמו בגדר עם המ"פ שחבר אליהם, עד שקיבלו קריאה מנחל עוז כדי להציל את המוצב

איציק טיפוסי:  רוח הלחימה שהייתה שם היא בדיוק אותה רוח לחימה של חתירה למגע

איציק טיפוסי:  למרות שהנמ"ר נפגע וננעל עלהם, ברוח של לחימה וגבורה הם חילצו את עצמם, הם חתרו למגע פנים מול פנים כשהם מעטים מול רבים

איציק טיפוסי:  כמשפחה שנעקרה מגוש קטיף וכמשפחה שכולה אני כאן כדי להגיד שהמשימה עוד לא הושלמה מ"צוק איתן"

איציק טיפוסי:  חברים, הדר גולדין נשאר שם

איציק טיפוסי:  הדר גולדין היה אמור להיות גיסי, אחות של אשתי עדנה הייתה ארוסתו

איציק טיפוסי:  ליבי עם כל החטופים שנמצאים שם, אבל מה שיחזיר אותם זה אם נעקור את השורש של החמאס מהיסוד

איציק טיפוסי:  כדי שלא בעוד כמה שנים נמצא עוד מנהרות ועוד כל מיני דברים כאלה הלחימה חייבת להימשך

איציק טיפוסי:  אני מדבר כאב שכול שאיבד את ישי שם, וישי הוא יחד שבטי ישראל

איציק טיפוסי:  אני יודע שמכל קצוות הקשת עושים את כל המאמצים, אם זה הכיפות השקופות, הכיפות הסרוגות, החרדים שישנים על מזרונים כי הם יודעים שהחיילים שלנו נמצאים בגשם

איציק טיפוסי:  גיסי הוא מג"ד שנמצא בלבנון

איציק טיפוסי:  אם ראיתם את הכתבה עליו ב"כאן 11", יכולתם לראות שהם בונים את המשוחות שלהם בתוך השיחים כדי להגן על גבול הצפון

איציק טיפוסי:  זו רוח הלחימה שחייבת להימשך, אי אפשר להחליש אותה, חייבים לגמור את המשימה

איציק טיפוסי:  אם לא נגמור אותה, נימצא עוד הפעם במלחמה יותר קשה

תהילה כהן:    אני אימא של יהודה, השם יקום דמו, שקרוי על שם סבו שנספה באושוויץ

תהילה כהן:  לצד הכאב הגדול והייסורים הפיזיים והנפשיים שאין לתאר אותם, יש לנו גאווה גדולה וגם הכרה בזכות שנפלה בחלקנו

תהילה כהן:  אני ובעלי דור שני לניצולי שואה, אנחנו יודעים להעריך את העובדה שיש לנו מדינה, שיש לנו צבא, שאנחנו נמצאים בתהליך של גאולה, שזכינו לכל כך הרבה

תהילה כהן:  גם יהודה היה מאוד מאוד מחובר להיסטוריה ולמורשת

תהילה כהן:  הוא גם כתב שהוא מרגיש שהוא חלק משרשרת הדורות

תהילה כהן:  דווקא מהמקום הקשה שאנחנו נמצאים בו אנחנו רוצים לצאת עם מסר מחזק, עם מסר מאחד, עם זה שצריך להתרומם מעל הקושי, לראות את כל המהלך האלוקי

תהילה כהן:  אני מאוד מקווה שמהקושי הזה רק נצמח כחברה וכעם

משה גפני: תודה רבה, אנחנו מודים לכם על הדברים

משה גפני:  כל הוועדה שולחת את תנחומיה למשפחות השכולות

משה גפני:  אנחנו איתכם באמירות שלכם ואנחנו גם בעד החזרת החטופים - זה כאב עצום, המדינה צריכה לעשות את זה

משה גפני:  שלא תדעו יותר צער, המקום ינחם אתכם בתוך שאר אבלי ציון וירושלים

משה גפני:      	התבקשנו על ידי שר האוצר לאשר את תקנות מס רכוש וקרן פיצויים (הארכת התקופה הקובעת וקביעת תיאומים), התשפ"ד-2023

משה גפני:  אני מבין שאת התקנות על נובמבר ודצמבר לא הבאתם – למה?     

ישי פרלמן: 	בחקיקה שהעברנו לפני כמה חודשים, ואנחנו מדברים על חקיקה ראשית, על המתווה לכל הארץ, הפיצויים נקבעו לחודשים אוקטובר ונובמבר, כאשר שר האוצר הוסמך להאריך את זה גם לחודש דצמבר

ישי פרלמן:  בסעיף ההסמכה עצמו נקבע שאם שר האוצר מאריך את הפיצוי לחודש דצמבר, יחולו כל מיני הוראות שיראו את דצמבר כתקופה אחת ובהתאם יוכפלו שיעורי הירידה באחוזי העסקאות

ישי פרלמן:  בגלל שאנחנו עדיין בשגרה של מלחמה והמשק פועל בצל המלחמה, השר מביא בקשה להאריך את התקופה הקובעת ככה שיינתנו פיצויים בכל הארץ גם על התקופה של דצמבר

ישי פרלמן:  במקביל חלים באופן אוטומטי ההוראות שקבועות בחוק שהופכות את נובמבר ואת דצמבר להיות תקופת דיווח אחת

ישי פרלמן:  קבענו בתקנות תיאומים אחרים שלא קבועים בחוק באופן אוטומטי, כאשר כל התיאומים מביאים לכך שיוכפל הפיצוי כי נותנים פיצוי על חודשיים

ישי פרלמן:  הרעיון שהתקופה תוארך לנובמבר ודצמבר נועד להראות את הפגיעה בתקופת המלחמה בצורה יותר טובה - זה נעשה גם בקורונה כל פעם על תקופות של חודשיים

רועי כהן: בקורונה היה סגר

רועי כהן:  פה אין הבדל בין נובמבר לדצמבר

רועי כהן:  מתי שנוח לכם אתם אומרים קורונה

ישי פרלמן: אנחנו רואים חשיבות בזה שיהיה שוויון בין מדווח חד-חודשי למדווח דו-חודשי

ישי פרלמן:  אם זה לא היה נקבע בחוק, היה נוצר פער כך שמי שמדווח חד חודשי ומי שמדווח דו חודשי לא היו מקבלים את אותו פיצוי בגלל צורת הדיווח

ולדימיר בליאק: זה נכון גם לספטמבר-אוקטובר

מירב כהן: בספטמבר לא הייתה מלחמה

ולדימיר בליאק: אבל עדיין זה יכול להיות  נכון

ינון אזולאי: על שיטת הדיווח

מירב כהן: בספטמבר ואוקטובר שניהם הגישו באותו זמן

ולדימיר בליאק: אני מבין את זה, אבל עדיין מה שנכון לנובמבר-דצמבר נכון גם לספטמבר-אוקטובר

ישי פרלמן: כשיש אפשרות לייצר שוויון בין הנזקים השונים, אנחנו מעדיפים לעשות את זה

ישי פרלמן:  פה אנחנו חושבים שיותר נכון למדוד את הפגיעה על פני חודשיים כמו שנעשה ב"צוק איתן", לא רק בקורונה

ישי פרלמן:  כשנתחיל להקריא נראה שסעיף 1 מאריך את התקופה הקובעת, סעיף 2 קובע את התיאומים הנדרשים

משה גפני: מה אתם עונים על מה שבליאק אמר?       

מירב כהן: בספטמבר לא הייתה מלחמה, לכן גם החד-חודשי וגם הדו-חודשי הגישו את התביעה באותו זמן, לשניהם נפתחה מערכת באותו זמן

מירב כהן:  אחד העיוותים שיכול להיווצר כאן זה שהחד-חודשי יוכל להגיש על נובמבר והדו-חודשי יצטרך להמתין עד אמצע ינואר

מירב כהן:  ב"שומר חומות" פיצלנו לחד-חודשי מול דו-חודשי

מירב כהן:  מתי שהמלחמה היא חודשיים ברצף אנחנו נותנים חודשיים ברצף

מירב כהן:  "צוק איתן" התחיל ב-8

מירב כהן: 7

מירב כהן: 2014, נגמר ב-31 באוגוסט, לכן לא פיצלנו והחד חודשי והדו-חודשי הגישו אותו דבר, שניהם הגישו ביחד ב-15

מירב כהן: 9

ולדימיר בליאק: בוא ניקח עסק שבנובמבר ספג פגיעה ובדצמבר התאושש

ולדימיר בליאק:  האיחוד הזה מוציא אותו מהמתווה

ולדימיר בליאק:  מה אתה עונה לו?     

כפיר בטט: יכול להיות שבשבועיים הראשונים של נובמבר הוא ספג פגיעה משמעותית ובשבועיים האחרים של נובמבר הוא התאושש

ינון אזולאי: אם אתה מחבר את החודשיים האלה הוא מפסיד

ולדימיר בליאק: עסקים שספגו פגיעה קשה באוקטובר-נובמבר, זה מוציא אותם - -      

חמד עמאר: נאמר פה שלא עשו את זה אף פעם יותר מחודשיים

חמד עמאר:  מתי הייתה לנו מלחמה יותר מחודשיים?     

ינון אזולאי: לא היה

כפיר בטט: 	יש עסקים שמוטבים מזה שזה דו-חודשי

כפיר בטט:  לעסק שנפגע ב-35% בנובמבר וב-20% בדצמבר עדיף שאנחנו מחשבים את זה דו-חודשי, כי הוא היה מקבל פחות פיצוי אם היינו מחשבים את זה חד-חודשי

ולדימיר בליאק: האיחוד הזה זורק החוצה עסק שספג פגיעה באוקטובר-נובמבר

כפיר בטט: מה זה "זורק אותו החוצה"?      

ולדימיר בליאק: זורק אותו החוצה, כי הייתה התאוששות בדצמבר

כפיר בטט: הוא לא יודע שהייתה התאוששות בדצמבר

ולדימיר בליאק:    תגיד שאתה לא רוצה לפצות אותו

ולדימיר בליאק:  אני רוצה לפצות אותו, כי הוא ספג פגיעה גם באוקטובר וגם בנובמבר

ינון אזולאי: על החודשיים אחורה אתה צריך לפצות אותם, נכון?     

כפיר בטט: כן

ינון אזולאי: אתה חייב לתת את המענה על אוקטובר-נובמבר לאותם אנשים שנפגעו, שזה רוב המדינה

ולדימיר בליאק: יכול להיות שהפשרה פה צריכה להיות שמי שמדווח חודשי וספג בנובמבר פגיעה משמעותית, נניח יותר מ-30%, יהיה בפנים בכל מקרה

כפיר בטט: מטרת החוק שלנו הייתה המשכיות עסקית

כפיר בטט:  המטרה הייתה לראות מי נפגע בצורה משמעותית כשהגדרנו את ה-25%, לתת את הפיצוי לצורך המשכיות עסקית

משה גפני: למה אתה כל כך מתווכח? למה אתה לא יכול לקבל את ההצעה הזאת?     

כפיר בטט: מהטעם שרשות המסים אמרו, מהטעם שיש מי שמדווח חד-חודשי ומי שמדווח דו-חודשי ועושים את השוויון ביניהם

משה גפני: אם למישהו הייתה פגיעה כזאת קשה בנובמבר, למה - -?     

כפיר בטט: אם הייתה לו פגיעה כל כך קשה בנובמבר הוא ייכנס

כפיר בטט:  במצב של חד-חודשי יהיו עסקים שייפגעו, יקבלו פחות פיצוי

משה גפני: יש לכם נתונים על זה?     

אלון שוסטר: למה שלא כל אחד יבחר את הכי טוב לו?     

כפיר בטט: אי אפשר

אלון שוסטר: בטח שאפשר, המצב הוא קשה

ולדימיר בליאק: אני מדבר איתך על מצב מאוד מאוד ספציפי

ולדימיר בליאק:  אני מבקש שמי שנפגע מעל רף מסוים בנובמבר ומדווח בחד-חודשי יקבל פיצוי

ולדימיר בליאק:  מה רע בזה?     

כפיר בטט: אם אין פגיעה ב-1 בדצמבר, יכול להיות שאנחנו לא צריכים להאריך בכלל

ינון אזולאי: אם אין פגיעה בדצמבר אין לי איתך בעיה

ינון אזולאי:  מה הבעיה? שגם דצמבר בפנים

ינון אזולאי:  אני אומר לך לא להסתכל על דצמבר, כי בדצמבר הייתה התאוששות

כפיר בטט: כפי שאנחנו מתייחסים לכל עסק מתחת למיליון וחצי שקל

ינון אזולאי: אני רוצה לעזור לאותו עסק שנפגע, לא לעסק שלא נפגע

ינון אזולאי:  יש כאלה שלא נפגעו בדצמבר אבל בנובמבר ובאוקטובר כן נפגעו

ינון אזולאי:  שם אתה לא נותן להם את הפיצוי

משה גפני: יש לי הרגשה שבאתם עם החלטה שאיתה אתם רוצים לצאת מכאן

משה גפני:  תקבעו שמישהו שהייתה לו פגיעה מעל רף מסוים יוכל לקבל

משה גפני:  למה אתם לא מקבלים את הפשרה הזאת?      

צמרת אביבי: היד שלהם פשוט קפוצה, הרב גפני

צמרת אביבי:  זה מביש שאנחנו צריכים להתכנס כאן בשביל לריב על השקל

מירב כהן: נתנו את הדוגמה של עסק שמדפיס בקופה ויכול שיהיה לו שיפור בדצמבר

ולדימיר בליאק: השיפור הזה מוציא אותו מהמתווה

מירב כהן: צריך להסתכל על כלל העסקים

מירב כהן:  יש עסקים שהם לא עסקים שמדפיסים בקופה ויש להם תיקון בדצמבר שקשור לנובמבר

ולדימיר בליאק: לא הבנתי מה הקשר לקופה

מירב כהן: בקופה רושמת אתה לא יכול לדחות את ההכנסות שלך, אתה רושם אותן באותו רגע

מירב כהן:  יש עסקים שדחו את ההכנסות שלהם מכל מיני סיבות

ולדימיר בליאק: אי אפשר לצאת מנקודת הנחה שכולם נוכלים

ינון אזולאי: זה מה שאני כל פעם אומר

חמד עמאר: אמרתי יותר מפעם שאתם תמיד יוצאים מנקודת הנחה שאנשים מרמים

מירב כהן: יש עסקאות שמתוקנות בהמשך

מירב כהן:  אנחנו לא אומרים שאנשים מרמים

קרן אוחנה איוס: מה עם גן ילדים שהיה סגור מלא בנובמבר וחזר מלא בדצמבר?      

כפיר בטט:   העסק הזה ייפגע ב-50%

משה גפני: אני שואל על מה שהוא הציע

כפיר בטט: 	יש פה כאילו תחושה שמישהו עשה פה תרגיל, כאילו השחלנו משהו

ולדימיר בליאק: לא, אמרתי שפספסנו את זה

אלון שוסטר: יש תרגיל על קווי העימות

כפיר בטט: המטרה של החקיקה שלנו, ואמרנו את זה כל הזמן, היא המשכיות עסקית לעסקים קטנים ובינוניים

כפיר בטט:  אם יש עסק שהתאושש לחלוטין בדצמבר - זה נפלא

ולדימיר בליאק: אני ניהלתי עסק

ולדימיר בליאק:  אם ספגת פגיעה קשה באוקטובר-נובמבר והתאוששת קצת בדצמבר, זה עדיין לא דבר שמוציא אותך מהבעיה

מיכל שיר סגמן: זה גומר לך את העסק

כפיר בטט: עשינו פה דו חודשי כמו בכל השנתיים של הקורונה

כפיר בטט:  כל מי שמתחת למיליון וחצי מדווח דו חודשי

כפיר בטט:  גם להם הגדרנו שהפגיעה היא ב-25%

ולדימיר בליאק: אני לא מדבר על אלה שמדווחים דו חודשי, אני מדבר על חד חודשיים בלבד

ולדימיר בליאק:  אני לא מבקש ממך לפצל

כפיר בטט: יש עסקים שייפגעו ממה שאתה מבקש

כפיר בטט:  יש עסקים שטוב להם שזה דו חודשי, כי הסכום יותר גבוה

משה גפני: אם בנובמבר הייתה לו פגיעה של יותר מ-30%, למה לא לפצות אותו?     

כפיר בטט: עסק שנפגע ב-30% בנובמבר וב-20% בדצמבר, יקבל הרבה יותר כסף אם אני אחשב לו את זה דו חודשי ולא חד חודשי

כפיר בטט:  אם הייתי מחשב לו את זה חד חודשי, הוא היה נכנס בנובמבר, מקבל ממני את הפיצוי בנובמבר ולא על דצמבר

כפיר בטט:  אם אני מחשב לו את זה דו חודשי, הוא מקבל על שני החודשים כמעט את אותו מענק

ולדימיר בליאק: תן לו עוד מסלול

מיכל שיר סגמן: יש עסקים שלא ישרדו את האירוע הזה

ינון אזולאי: אם הייתם נותנים את שני המסלולים מראש, לא היינו מגיעים לוויכוח הזה בכלל

דובי אמיתי: 	אם נדווח דו חודשי, העסקים שלנו יראו את הכסף אולי בסוף פברואר

דובי אמיתי:  עסקים מסוימים מדווחים חד חודשי, עסקים מסוימים דו חודשי

דובי אמיתי:  עם כל הכבוד לאנשי אגף תקציבים, לא משנים פה סדרי עולם

דובי אמיתי:  למי שמדווח חד חודשי ייעשה החישוב על נובמבר ואחרי זה על דצמבר, כאשר מה שהיה לו בנובמבר יהיה בנובמבר, ומי שמדווח דו חודשי ימשיך לדווח דו חודשי ויספוג את הבעיה התזרימית

דובי אמיתי:  לא משנים סדרי עולם, עם כל הכבוד

דובי אמיתי:  זה לא מפעל הפיס

דובי אמיתי:  לא מתאימים כל הזמן את השמלה לכלה

דובי אמיתי:  די, נגמר האירוע הזה

משה גפני: מה ההצעה?     

דובי אמיתי: 	השלב הבא זה שתקבל את התקנות ופתאום תראה שינויים במתווים, בקילומטרים

דובי אמיתי:  זה בדרך, שלא תתבלבל

דובי אמיתי:  אנחנו יושבים פה על המשמר

דובי אמיתי:  אני מסתובב אצל אנשי המילואים ושומע אותם מוטרדים מאוד

דובי אמיתי:  חלקם הגדול עצמאים, בעלי מחזורים לא גדולים

משה גפני: מה אתה מציע בוויכוח הזה?     

דובי אמיתי: חד חודשי, ברור, ודו חודשי למי שמדווח דוח חודשי

רועי כהן: אדוני היושב ראש, אם היו אומרים לך את זה בזמן החקיקה היית מאשר חד חודשי, כי היית רוצה שיתנו פיצוי אמת

רועי כהן:  לא ננצל את העובדה שכולנו היינו עסוקים במלחמה ולא שמנו לב שהכניסו את החד חודשי לדיווח דו חודשי - איזה היגיון זה? כל הדיון פה זה אם אתם רוצים לשלם פיצוי או לא רוצים לשלם פיצוי

מירי סביון: אין הצדקה להפלות בין עסקים שמדווחים חד חודשי לבין עסקים שמדווחים דו חודשי, לכן נכון שהמדינה תתנהל באותה צורה כלפי שני סוגי העסקים האלה, מה גם שהעסקים שמדווחים דו חודשי הם דווקא עסקים יותר קטנים

מירי סביון:  כשאנחנו מסתכלים על תקופה יותר ארוכה, כשאנחנו מתייחסים על פגיעה של העסקים לאורך תקופה יותר ארוכה, זה נותן תמונה יותר מלאה

מירי סביון:  יש לנו ראייה של העסקים האלה לאורך תקופה של חודשיים, מה שנותן תמונה יותר שלמה

מירי סביון:  זה נכון שיש עסקים שאם היינו עושים את החישוב לפי חד חודשי הפיצוי שלהם היה יותר גדול, אבל יש גם עסקים שלא, תלוי מתי הם נפגעו

מירי סביון:  יש רצון מאוד גדול של משרד האוצר, של הממשלה ושל הכנסת לתת מענה כלכלי לעסקים כדי שיוכלו להמשיך להתקיים, ואנחנו רואים שהמשק לאט לאט חוזר לפעילות כלכלית

מירי סביון:  אנחנו חושבים שהנוסחה של הדו חודשי נותנת מענה טוב

משה גפני: אם אתם מתכוונים לזה, תקבלו אחת מההצעות שלנו

משה גפני:  שום הצעה שלנו לא טובה?     

ינון אזולאי: אם זה שבדו חודשי יישאר בדו חודשי וזה שבחד חודשי יישאר בחד חודשי, האם ההוצאה תהיה יותר גדולה למדינה? לא ביקשתי לשנות סדרי בראשית, ביקשתי להמשיך את המצב של שיטת הדיווח

משה גפני: אני מאוד מבקש שתקבלו אחת מההצעות שלנו, כי אנחנו מייצגים את העסקים

ינון אזולאי: זה עוד לפני ששמענו כמה קיבלו וכמה עדיין לא קיבלו

ינון אזולאי:  אנחנו נרצה לראות את הנתונים האלה

דבורה ביטון: חלקם לא קיבלו בכלל

צמרת אביבי: אפשר לראות כמה הגישו וכמה קיבלו?     

מיכל שיר סגמן: צריך להוסיף לדוח הזה נתון על כמה עסקים נסגרו מאז ולא החזיקו מעמד

רועי כהן: אדוני היושב ראש, אם לא תאשר את זה לא יהיה פיצוי בכלל

רועי כהן:  הם באו לפה, כי הם לא רוצים לפצות פיצוי אמת

יורם מועלמי: לא העבירו אפילו את המקדמות

משה גפני: אני הולך לאשר את זה אחרי שתגיעו להסכמה

ולדימיר בליאק: צרך לשים לוח זמנים

דבורה ביטון: יש פה אנשים בלי הכנסות, זה לא נורמאלי

משה גפני: אני אביא את זה להצבעה עוד השבוע

משה גפני:  אני מבקש להגיע להסכמה, אחרת נחליט מה שאנחנו רוצים

גלעד: טל, הבן שלי, חטוף בעזה כבר 80 יום

גלעד:  11 מבני המשפחה שלי היו בבארי באותו יום ארור, 3 מהם נרצחו

גלעד:  הנכדים וכלתי חזרו, אבל טל נשאר בעזה

גלעד:  אני ממשיך לגור בעוטף

גלעד:  אנחנו מחבקים את צה"ל, אין לנו דבר נגד החיילים, נגד הקצינים, נגד אף אחד, ואני מכיר היטב גם את העוטף וגם את עזה, אבל אנחנו חייבים לעצור כדי להוציא את 129 האומללים

גלעד:  אנחנו שומעים סיפורי זוועות

גלעד:  יש שם נשים שנכנסו להיריון, יש שם אנשים עם זיהומים

גלעד:  את הנשים בטח צריך להוציא

גלעד:  צה"ל מפגיז בשלושת השבועות האחרונים והבתים עולים באוויר

גלעד:  תבינו, תא המלחמה שם הוא קטן מאוד

גלעד:  אתמול צה"ל עשה טעות, ובודקים את זה, כשהוא הרג 70 פלסטינים

גלעד:  לא יתנו לנו עוד הרבה זמן

גלעד:  תבינו, אנחנו מתקדמים לאזור של 2

גלעד: 5 מיליון תושבים

גלעד:  אין לאן להתקדם יותר

גלעד:  כל יום נהרגים לנו חיילים

גלעד:  אני גם משפחה שכולה, כי נהרג לנו אחיין ב"צוק איתן"

גלעד:  מהרגע שקצין דופק בדלת העולם מתהפך

גלעד:  מי שמספר שהזמן עושה את שלו וירפא - שקרן

גלעד:  צריך לעצור עכשיו ואחר כך להמשיך

גלעד:  את חמאס אפשר להרוג, להשמיד, אבל הוא נמצא בכל מקום

גלעד:  הוא נמצא באירופה, בארצות הברית, בדרום אמריקה

גלעד:  אנחנו לא יכולים להרוס את החמאס

גלעד:  אנחנו יכולים להרוס את המנהרות, להרוג את סינוואר, אבל יש 200 פסיכים יותר ממנו שמחכים בתור

גלעד:  זה הזמן לעשות פסק זמן

גלעד:  המדינה לא עושה לנו שום טובה בכך שהיא משחררת

גלעד:  המדינה שיקרה לנו 25 שנים, סיפרה לנו סיפורי מעשיות

גלעד:  במקום שצה"ל יהיה השכפ"ץ בין החמאס אלינו, אנחנו הפכנו השכפ"ץ בין חמאס לצבא, אבסורד לחלוטין

גלעד:  כרגע חובתנו להחזיר את כולם, כשאנחנו יודעים שחלקם הגדול כבר לא בחיים

גלעד:  מספרים לנו שאונסים את הגברים שם, שגילחו להם את כל השיערות ואונסים אותם

גלעד:  פדיון שבויים זה דבר ראשון

גלעד:  כשהייתי אצל הרב זילברשטיין, רב גדול של העדה החרדית האשכנזית, הוא בכה

גלעד:  כששאלתי אותו אם זה נכון העניין של פדיון שבויים, הוא אמר לי שזה ראשון במעלה, שאין שום דבר שמשתווה לזה ביהדות, שום דבר

גלעד:  אפילו גבר מחויב לפדות את אשתו על פי ההלכה אם היא בשבי

גלעד:  בשש פעימות הוצאנו קרוב ל-100 אנשים אומללים, כולל הנכדים שלי

גלעד:  הנכדה שלי בת 3

גלעד: 5 מדברת ערבית, סופרת עד 10 בערבית, אומרת לי, "סבא, שוואיה-שוואיה"

גלעד:  אנחנו פסיכים

גלעד:  כלתי לא מבינה בכלל איפה היא נמצאת, כשיש יותר גרוע מזה, יש אנשים שחזרו נכים ברגליים

גלעד:  אם זה ככה, בואו נעצור, בואו נעשה רגע פסק זמן

גלעד:  אני בן 82 וזוכר שחזרנו מלבנון צוהלים, שזרקו עלינו אורז

גלעד:  הקצינים הבכירים שלי, והייתי ביחידה מובחרת, היו נגד אריק שרון

גלעד:  כל יום עכשיו חוזרים לנו חיילים מתים - על מה? אנחנו מתבוססים בבוץ של עזה

גלעד:  עזה היא אדמה ארורה

גלעד:  לא היה אף פעם שלטון שלא התבוסס ברוע הזה

גלעד:  אני לא אומר שלא צריך לטפל בחמאס, אני לא אומר שום דבר, אבל קודם כל צריך להוציא את האנשים שעדיין חיים, כשאנחנו, לצערנו, לא יודעים איך הם יגיעו אלינו

גלעד:  נפגשתי עם הקטארים, עם השגריר הקטארי בגרמניה

גלעד:  הוא סיפר לנו הכל

גלעד:  כשחזרנו לכאן היינו בטוחים שיש עסקה אבל אז גילינו שהיא התפוצצה

גלעד:  ביום שישי נפגשה קבוצה עם הקטארים ביוון ואמרו שיש עסקה בפועל, רק צריך לדחוף עוד קצת, להתגמש כולם

גלעד:  אנחנו לא תמיד חייבים להיגרר אחרי אחרים, אנחנו גם יכולים לשים

גלעד:  מי שמספר שאפשר לחזור לנורמאלי - אי אפשר לחזור

גלעד:  העוטף שרוף, אנשים לא יחזרו

גלעד:  הם ודאי לא יחזרו אם החטופים לא יחזרו

גלעד:  אני מבין שזה לא נוח לעצור את המלחמה

גלעד:  אני מציע שהאנשים שמהללים ומשבחים את המלחמה יכניסו לעזה את המשפחה שלהם במקום המשפחה שלי

גלעד:   חייבים קודם להחזיר את החטופים, כי אחרת או שהם יחזרו בארונות או שהם יהיו רון ארד, ואני חושב שאף אחד לא רוצה שזה יקרה

גלעד:  תודה על ההקשבה

משה גפני: תודה רבה לך

שחר מור: 	אני נצר למשפחת מונדר

שחר מור:  אברהם מונדר, דוד שלי, נמצא בשבי בעזה

שחר מור:  הוא נמצא 85 קילומטרים מכאן כרגע

שחר מור:  הוא חגג את יום הולדתו ה-79 לפני שבועיים בשבי

שחר מור:  בנו, בן הדוד שלי האהוב רועי, נרצח באותה שבת ארורה

שחר מור:  רותי, קרן ואוהד חזרו במסגרת הפעימה הראשונה של עסקת השבויים

שחר מור:  אל"ף, נגמרה לנו הסבלנות, ובי"ת, אנחנו כבר לא מאמינים

שחר מור:  כולם אומרים לנו שהתמרון הקרקעי הוא בשביל הבאת השבויים חזרה

שחר מור:  כמה ימים יש לנו תמרון קרקעי? 60? חזרה אחת בחיים

שחר מור:  מוכרים לנו דברים לא נכונים

שחר מור:   צה"ל לא שינה את דרך המחשבה שלו, הוא עדיין חושב שבכוח הוא יפתור את הבעיה הזאת

שחר מור:  תראו כמה חבר'ה הלכו

שחר מור:  כמה זמן עוד נצטרך לחכות? צריך להרוס 60% מהרצועה? צריך להרוס 62% מהרצועה? צריך להרוס 64%? איפה? כל המטרה של כל התמרון הקרקעי הזה היה להביא את השבויים

שחר מור:  איפה השבויים? כבר חודשיים אנחנו בשטויות האלה

שחר מור:  תראו כמה משפחות שכולות משלמות על זה

שחר מור:  חודשיים תמימים צה"ל הגדול מבטיח לי שהתמרון הקרקעי יביא שבויים - איפה הם?     

משה גפני: תודה רבה

משה גפני:  הנושא של פדיון שבויים הוא באמת הנושא המרכזי

משה גפני:  זה לא רק פדיון שבויים, זה גם פיקוח נפש

משה גפני:  אנחנו יודעים שזה המצב, ואנחנו עושים הכל על מנת שיחזירו

משה גפני:  יש הצעות שהממשלה מציעה, שהקבינט מציע, ואנחנו סביב השולחן תומכים

משה גפני:  בכל מהלך שיוגש ועיקרו יהיה החזרת החטופים נתמוך בגלל הנושא הזה של פיקוח נפש ופדיון שבויים

משה גפני:  אנחנו מודים לכם